**สถิติช้างอ.อ.ป. ที่ถูกลักตัดงา**

น.สพ.ดร.สิทธิเดช มหาสาวังกุล

ที่ปรึกษาผู้เชี่ยวชาญด้านสัตวแพทย์

**บทนำ**

สถิติช้าง อ.อ.ป. ที่ถูกลักตัดงา นั้น ได้รวบรวมขึ้นมาตั้งแต่ น.สพ.สิทธิเดช มหาสาวังกุล ได้เริ่มบรรจุเข้าทำงาน ที่ ฝ่ายอุตสาหกรรมป่าไม้ภาคเหนือ ปี พ.ศ.2536 ในตำแหน่ง พนักงานสัตวแพทย์ ระดับ 4 ซึ่งในขณะนั้น ขึ้นกับงานงานสัตวแพทย์ ส่วนบริการการผลิต ฝ่ายอุตสาหกรรมป่าไม้ภาคเหนือ ซึ่งเป็นสถิติที่รวบรวมจากเอกสารของงานสัตวแพทย์ มีบันทึกตั้งแต่ปี พ.ศ.2528 เป็นต้นมา เนื่องจากว่าในสมัยก่อนนั้น ช้าง อ.อ.ป. ที่ทำสัมปทานป่าไม้ มีช้างงายาวสวยงามมากมาย และก็ได้เกิดเหตุการณ์ขโมยมาลักตัดงา ในปี พ.ศ. 2528 จากนั้นเหตุการณ์ดังกล่าวก็ได้ระบาด เหมือนไฟลามทุ่ง ช้างของเอกชนเองก็ถูกขโมยลักตัดงา จนช้างของ อ.อ.ป.เองควาญช้างต้องขออนุมัติตัดงาจาก อ.อ.ป. ก่อน เพื่อป้องกันปัญหาถูกลักตัดงา มีช้างอ.อ.ป.ต้องเป็นโรคโพรงงาอักเสบเรื้อรัง บางเชือกตายเพราะติดเชื้อบาดทะยัก ตั้งแต่นั้นเป็นต้นมา จึงไม่ค่อยเห็นช้างงายาว สวยๆ ทำงานในป่า ทั้งของ อ.อ.ป. และเอกชน ซึ่งสถิติดังกล่าว รวบรวมเฉพาะช้าง ของ อ.อ.ป.เท่านั้น ไม่ได้รวมช้างเอกชน ที่ถูกลักตางาซึ่งเกิดขึ้นหลายราย ปัญหาของช้างถูกลักตัดงาปัจจุบันได้ลดลงเป็นอย่างมากแล้ว เพราะไม่มีช้างงา เหลือให้ตัด เจ้าของจะชิงตัดก่อน ส่วนช้างงายาวๆที่เห็นของเอกชน มักเป็นช้างของผู้มีชื่อเสียง และถูกดูแลรักษาเป็นอย่างดี ไม่ได้เลี้ยงไว้ในป่าเหมือนสมัยก่อน ส่วนช้างงายาวของ อ.อ.ป. ก็จะถูกนำมาเลี้ยงดูไว้ที่ศูนย์อนุรักษ์ช้างไทย ซึ่งเป็นสถานที่ท่องเที่ยว และมีเวรยามคอยดูแลเป็นอย่างดี แต่ก็มีเหตุการณ์ขโมยตัดงาเกิดขึ้น 1 ครั้ง กับช้างพลายแก้ว เมื่อ ปี พ.ศ.2537 และเหตุการณ์ครั้งสุดท้ายที่มีบันทึกช้าง อ.อ.ป.ถูกขโมยตัดงา คือ ปี พ.ศ. 2542 หลังจากนั้นเป็นต้นมาก็ไม่พบเหตุการณ์อีกเลย เพราะ ช้าง อ.อ.ป.ที่ไปทำงานในป่า จะถูกขออมุมัติตัดงาก่อนจนสั้น และช้างของ อ.อ.ป.ก็เริ่มปลดเกษียณลง จนหมดในปัจจุบัน โดย อ.อ.ป.มิได้มีการซื้อช้างใหม่มาทดแทนมาเป็นเวลานานแล้ว

|  |  |  |  |
| --- | --- | --- | --- |
| **สถิติช้าง อ.อ.ป.ที่ถูกลักตัดงา** | | | |
|  |  |  |  |
| ลำดับที่ | ชื่อช้าง | ถูกลักตัดงา | หมายเหตุ |
|  |  | เมื่อวันที่ |  |
|  |  |  |  |
| 1 | พลายบาน | 15 สิงหาคม 2528 | ที่ป่าสาธิตแม่แหง อ.งาว จ.ลำปาง |
| 2 | พลายงาม | 24 สิงหาคม 2528 | ที่ป่าสาธิตแม่ตีบ อ.งาว จ.ลำปาง |
| 3 | พลายคำแปง | 27 สิงหาคม 2528 | ที่ป่าสาธิตแม่หวด อ.งาว จ.ลำปาง |
| 4 | พลายสมบูรณ์ | 2 กันยายน 2528 | ที่ป่าสาธิตแม่หวด อ.งาว จ.ลำปาง |
| 5 | พลายผาแดงน้อย | 24 กันยายน 2528 | ที่ป่าสาธิตแม่แหง อ.งาว จ.ลำปาง |
| 6 | พลายบัวลอย | 3 ตุลาคม 2528 | ที่ป่า อ.ร้องกวาง จ.แพร่ |
| 7 | พลายแดน | 18 - 19 ตุลาคม 2528 | ที่ป่าสาธิตแม่แหง อ.งาว จ.ลำปาง |
| 8 | พลายเล็ง | 21 ธันวาคม 2528 | ที่ป่าสาธิตแม่แหง อ.งาว จ.ลำปาง |
| 9 | พลายทองดี | 17 มิถุนายน 2531 | ที่ป่าแม่ทรายยคำ อ.เมือง จ.ลำปาง |
| 10 | พลายแลมา | 25 มิถุนายน 2531 | ที่ป่าขุนสมุน อ.เมือง จ.น่าน |
| 11 | พลายบุญลาว | 14 กันยายน 2531 | ที่ป่าห้วยเครือม้า อ.งาว จ.ลำปาง |
| 12 | พลายบุญสี | 14 กันยายน 2531 | ที่ป่าห้วยต้นกุ๊ก อ.งาว จ.ลำปาง |
| 13 | พลายแน่น | 27 ตุลาคม 2531 | ที่ป่าสาธิตแม่ตีบ อ.งาว จ.ลำปาง |
| 14 | พลายบุญชูมี | 1 พฤศจิกายน 2531 | ที่ป่าห้วยจำหลวง อ.งาว จ.ลำปาง |
| 15 | พลายทีส่า | 9 กุมภาพันธ์ 2532 | ที่ป่า อ.แม่สะเรียง จ.แม่ฮ่องสอน |
| 16 | พลายของกลาง (พร.1/2528) | 8 มีนาคม 2532 | ที่ป่าห้วยแม่หละ อ.งาว จ.ลำปาง |
| 17 | พลายก้ำ | 23 มิถุนายน 2532 | ที่ป่าห้วยน้ำของ จ.แม่ฮ่องสอน |
| 18 | พลายคำหมื่นน้อย | 26 ธันวาคม 2533 | ที่ป่าอ.สอง จ.แพร่ |
| 19 | พลายวาสนา | 5 กุมภาพันธ์ 2535 | ที่ป่าแม่ปุง - แม่เป้า อ.สอง จ.แพร่ |
| 20 | พลายแก้ว | 24 มิถุนายน 2537 | ศูนย์อนุรักษ์ช้างไทย อ.ห้างฉัตร จ.ลำปาง |
| 21 | พลายสิงห์ทอง | 4 ตุลาคม 2537 | ที่ป่า อ.ท่าปลา จ.อุตรดิตถ์ |
| 22 | พลายเบาะ | 24 พฤศจิกายน 2537 | ที่ป่าทุ่งผึ้ง อ.แจ้ห่ม จ.ลำปาง |
| 23 | พลายเดชาน้อย | 13 มิถุนายน 2538 | ที่ป่าขุนยวม อ.แม่ฮ่องสอน จ.เชียงใหม่ |
| 24 | พลายของกลาง | 4 กุมภาพันธ์ 2542 | ถูกลักตัดงาเล็กน้อย อ.แม่สะเรียง จ.แม่ฮองสอน |
| 25 | พลายเดชาน้อย | 8 มีนาคม 2542 | ถูกลักตัดงา 1 ข้าง เขต อ. ขุนยวม จ.แม่ฮองสอน |
| 26 | พลายเดชาน้อย | 9 มีนาคม 2542 | ถูกลักตัดงาอีก1 ข้างเขต อ.ขุนยวม จ.แม่ฮองสอน |